Muqdishoko katedrala

Muqdishoko katedrala (italieraz: Cattedrale di Mogadiscio, somalieraz: Kinisadda Muqdisho) Muqdishon (Somalia) dagoen hondatutako katedral katolikoa da. 1928 eta 1991 artean, Muqdishoko eliza katoliko nagusia izan zen, eta 1975etik 1989ra apezpikuaren egoitza. Historia 1928an eraiki zuten garaiko Somalia Italiarreko agintariek. Cesare Maria De Vecchi italiar gobernadoreak agindu zuen bezala, Ekialdeko Afrikako katedral handiena izan zen. Antonio Vandone di Cortemilia arkitektoak estilo gotiko normandoan diseinatu zuen. Oinplanoa latindar gurutze formakoa zen. 1989an, Somaliako Gerra Zibila piztu zen bezperan, Salvatore Colombo Muqdishoko azken apezpikua hil zuten matxinatu armatuek katedralean mezan zehar. Muqdishon lurperatu zuten eta gerraren ostean Milanera (Italia) eraman zuten gorpua. Hilketak argitu gabe jarraitzen du. 1991tik aurrera, katedrala ez zen gehiago aldizka erabiltzen. 2008 amaieran, eraikinaren zati handi bat suntsitu zen. 2013ko apirilean, etorkizun hurbilean katedrala berreraikitzeko asmoa iragarri zuten. Erreferentziak Kanpo estekak